বহু বছর ধরে প্রতিদিনের স্বাভাবিক বিষয় হলেও বিগত কিছুদিনের মধ্যে রাজধানীতে হঠাৎ করে ছিনতাই অনেক বেড়ে গেছে। ছিনতাইকারী দুর্বৃত্তরা আজকাল শুধু মানুষের টাকা, স্বর্ণালংকার ও মোবাইল ফোনের মতো সম্পদই ছিনতাই করছে না, পিস্তল ও ছুরিসহ নানা অস্ত্রের আঘাতে তাদের ক্ষতবিক্ষতও করছে। অনেককে হাত-পা বেঁধে ফেলে রেখে যাচ্ছে ডাস্টবিনসহ রাস্তার যেখানে-সেখানে। প্রায় প্রতিটি ঘটনার শিকার নারী-পুরুষকে রক্তাক্ত অবস্থায় হাসপাতালে নিয়ে যেতে হচ্ছে। কারো কারো এমনকি মৃত্যু পর্যন্তও ঘটেছে।